આમ, જો રોજર ફેડરરને આપણે ટેનીસનો અત્યારસુધીનો સૌથી મહાન ખેલાડી ગણતા હોઈએ તો એમ કરવામાં કોઈ વાંધો નથી પરંતુ, ઈતિહાસ કશુંક અલગ જ ચિત્ર આપણી સમક્ષ રજુ કરી રહ્યો છે અને આ ચિત્રને અવગણવું આપણા માટે યોગ્ય નથી. બેશક રોજર ફેડરર મહાનતમ ખેલાડી છે જ અને રહેશે જ પરંતુ ફક્ત તે જ મહાન ખેલાડી છે એવું માનીશું તો રોડ લેવર,જીમી કોનર્સ અને બ્યોન બોર્ગ ઉપરાંત એવા ઘણા મહાન ખેલાડીઓ જે પોતાના કન્ટ્રોલમાં ન હોય એવા કારણોસર ટેનીસથી વર્ષો સુધી દૂર રહ્યા હોય એમની સાથે અન્યાય હશે.